CELEX: 32018D0114
Language: mt
Date: 2018-01-16 00:00:00
Title: Deċiżjoni ta' Implimentazzjoni tal-Kummissjoni (UE) 2018/114 tas-16 ta' Jannar 2018 li temenda d-Deċiżjoni tal-Kummissjoni 2009/11/KE li tawtorizza metodi għall-klassifikazzjoni tal-karkassi tal-majjali fi Spanja (notifikata bid-dokument C(2018) 87) (Test b'rilevanza għaż-ŻEE. )

25.1.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 20/11
               
            DEĊIŻJONI TA' IMPLIMENTAZZJONI TAL-KUMMISSJONI (UE) 2018/114
      tas-16 ta' Jannar 2018
      li temenda d-Deċiżjoni tal-Kummissjoni 2009/11/KE li tawtorizza metodi għall-klassifikazzjoni tal-karkassi tal-majjali fi Spanja
      
         
            (notifikata bid-dokument C(2018) 87)
         
      
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-Artikolu 20(p) u (t) tiegħu,
      Billi:
      
                  (1)
               
               
                  Il-punt 1 tat-Taqsima B.IV tal-Anness IV tar-Regolament (UE) Nru 1308/2013 jipprevedi li, għall-klassifikazzjoni tal-karkassi tal-majjal, il-kontenut tal-laħam dgħif irid jiġi vvalutat permezz ta' metodi ta' gradazzjoni awtorizzati mill-Kummissjoni u jistgħu jiġu awtorizzati biss metodi ta' valutazzjoni ppruvati statistikament ibbażati fuq il-qies fiżiku ta' parti anatomika waħda jew aktar tal-karkassa tal-majjal. Jenħtieġ li l-awtorizzazzjoni tal-metodi ta' gradazzjoni tkun soġġetta għall-konformità ma' tolleranza massima għall-iżbalji statistiċi fil-valutazzjoni. Dik it-tolleranza hija ddefinita fl-Artikolu 23(3) tar-Regolament tal-Kummissjoni (KE) Nru 1249/2008 (2).
               
            
                  (2)
               
               
                  Permezz tad-Deċiżjoni tal-Kummissjoni 2009/11/KE (3), ġie awtorizzat l-użu ta' seba' metodi għall-klassifikazzjoni tal-karkassi tal-majjali fi Spanja.
               
            
                  (3)
               
               
                  Spanja talbet lill-Kummissjoni tawtorizza metodu ieħor ġdid għall-klassifikazzjoni tal-karkassi tal-majjali fit-territorju tagħha, u ppreżentat deskrizzjoni ddettaljata tal-prova tad-dissezzjoni, u indikat il-prinċipji li fuqhom huwa bbażat dan il-metodu, ir-riżultati tal-prova tad-dissezzjoni tiegħu u l-ekwazzjoni użata biex jiġi vvalutat il-perċentwali tal-laħam dgħif fil-protokoll previst fl-Artikolu 23(4) tar-Regolament tal-Kummissjoni (KE) Nru 1249/2008.
               
            
                  (4)
               
               
                  Eżami ta' dik it-talba żvela li l-kundizzjonijiet għall-awtorizzazzjoni ta' dan il-metodu ta' klassifikazzjoni huma ssodisfati. Għalhekk, jenħtieġ li dan il-metodu ta' klassifikazzjoni jiġi awtorizzat fi Spanja.
               
            
                  (5)
               
               
                  Għaldaqstant, jenħtieġ li d-Deċiżjoni tal-Kummissjoni 2009/11/KE tiġi emendata kif xieraq.
               
            
                  (6)
               
               
                  Jenħtieġ li ma jkunux permessi l-modifiki tal-apparat jew tal-metodi ta' klassifikazzjoni, sakemm id-Deċiżjoni ta' Implimentazzjoni tal-Kummissjoni ma tkunx tawtorizzahom b'mod espliċitu.
               
            
                  (7)
               
               
                  Il-miżuri previsti f'din id-Deċiżjoni huma skont l-opinjoni tal-Kumitat ta' Ġestjoni għall-Organizzazzjoni Komuni tas-Swieq Agrikoli,
               
            ADOTTAT DIN ID-DEĊIŻJONI:
      Artikolu 1
      Id-Deċiżjoni tal-Kummissjoni 2009/11/KE hija emendata kif ġej:
      
                  (1)
               
               
                  l-Artikolu 1 huwa sostitwit b'dan li ġej:
                  “Artikolu 1
                  L-użu tal-metodi li ġejjin huwa awtorizzat għall-klassifikazzjoni tal-karkassi tal-majjali skont il-punt 1 tat-Taqsima B.IV tal-Anness IV tar-Regolament (UE) Nru 1308/2013 tal-Parlament Ewropew u tal-Kunsill (*1) fi Spanja:
                  
                              (a)
                           
                           
                              l-apparat “Fat-O-Meat'er (FOM)” u l-metodi ta' valutazzjoni marbuta miegħu, li d-dettalji tagħhom jinsabu fil-Parti 1 tal-Anness;
                           
                        
                              (b)
                           
                           
                              l-apparat “Fully automatic ultrasonic carcase grading (Autofom)” u l-metodi ta' valutazzjoni marbuta miegħu, li d-dettalji tagħhom jinsabu fil-Parti 2 tal-Anness;
                           
                        
                              (c)
                           
                           
                              l-apparat “Ultrafom 300” u l-metodi ta' valutazzjoni marbuta miegħu, li d-dettalji tagħhom jinsabu fil-Parti 3 tal-Anness;
                           
                        
                              (d)
                           
                           
                              l-apparat “Automatic vision system (VCS2000)” u l-metodi ta' valutazzjoni marbuta miegħu, li d-dettalji tagħhom jinsabu fil-Parti 4 tal-Anness;
                           
                        
                              (e)
                           
                           
                              l-apparat “Fat-O-Meat'er II (FOM II)” u l-metodi ta' valutazzjoni marbuta miegħu, li d-dettalji tagħhom jinsabu fil-Parti 5 tal-Anness;
                           
                        
                              (f)
                           
                           
                              l-apparat “AutoFOM III” u l-metodi ta' valutazzjoni marbuta miegħu, li d-dettalji tagħhom jinsabu fil-Parti 6 tal-Anness;
                           
                        
                              (g)
                           
                           
                              il-“metodu manwali (ZP)” b'riga u l-metodi ta' valutazzjoni relatati miegħu, li d-dettalji tagħhom jinsabu fil-Parti 7 tal-Anness;
                           
                        
                              (h)
                           
                           
                              l-apparat “CSB-Image-Meater” u l-metodi ta' valutazzjoni marbuta miegħu, li d-dettalji tagħhom jinsabu fil-Parti 8 tal-Anness.
                           
                        Il-metodu manwali ZP b'riga, imsemmi fil-punt (g) tal-ewwel paragrafu, għandu jiġi awtorizzat biss għall-biċċeriji:
                  
                              (a)
                           
                           
                              li fihom ma jinqatlux iktar minn 500 majjal fil-ġimgħa fuq bażi medja annwali; u
                           
                        
                              (b)
                           
                           
                              li jkollhom linja tal-qatla li fiha ma jkunux jistgħu jiġu pproċessati aktar minn 40 majjal fis-siegħa.
                           
                        
                     (*1)  Ir-Regolament (UE) Nru 1308/2013 tal-Parlament Ewropew u tal-Kunsill tas- 17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).”."
						
               
            
                  (2)
               
               
                  l-Anness huwa emendat skont l-Anness ta' din id-Deċiżjoni.
               
            Artikolu 2
      Din id-Deċiżjoni ta' Implimentazzjoni hija indirizzata lir-Renju ta' Spanja.
      
         Magħmul fi Brussell, is-16 ta' Jannar 2018.
         
            
               Għall-Kummissjoni
            
            Phil HOGAN
            
               Membru tal-Kummissjoni
            
         
      
      
         (1)  ĠU L 347, 20.12.2013, p. 671.
      
         (2)  Ir-Regolament tal-Kummissjoni (KE) Nru 1249/2008 tal-10 ta' Diċembru 2008 li jistabbilixxi regoli dettaljati dwar l-implimentazzjoni tal-iskali tal-Komunità għall-klassifikazzjoni ta' karkassi taċ-ċanga, tal-majjal, u tal-laħam tan-nagħaġ u r-rapportar tal-prezzijiet tagħhom (ĠU L 337, 16.12.2008, p. 3).
      
         (3)  Id-Deċiżjoni tal-Kummissjoni 2009/11/KE tad-19 ta' Diċembru 2008 li tawtorizza metodi għall-klassifikazzjoni tal-karkassi tal-majjali fi Spanja (ĠU L 6, 10.1.2009, p. 79).
      
         ANNESS
         Fl-Anness tad-Deċiżjoni tal-Kummissjoni 2009/11/KE, tiżdied il-Parti 8 li ġejja:
         
            “Parti 8
            
            CSB-IMAGE-MEATER
            
                     
                        1.
                     
                     
                        Ir-regoli previsti f'din il-Parti għandhom japplikaw meta l-klassifikazzjoni tal-karkassi tal-majjali ssir permezz tal-apparat magħruf bħala ‘CSB-Image-Meater’.
                     
                  
                     
                        2.
                     
                     
                        Is-“CSB Image-Meater” jikkonsisti, b'mod partikulari, minn vidjowkamera, kompjuter mgħammar b'kard għall-analiżi tal-immaġni, skrin, printer, mekkaniżmu użat għall-kmand, mekkaniżmu għar-rata u interfaċċi. L-erba' fatturi varjabbli tas-“CSB Image-Meater” kollha jitkejlu f'nofs il-linja tal-parti tal-perżut (madwar il-muskolu msejjaħ gluteus medius); unità ċentrali taqleb il-valuri li jitkejlu fi stima tal-perċentwali tal-laħam dgħif.
                     
                  
                     
                        3.
                     
                     
                        Il-kontenut tal-laħam dgħif ta' karkassa għandu jiġi kkalkulat skont il-formula li ġejja:
                        Ŷ = 68,39920953 – (0,39050694 × F) – (0,32611391 × V4F) + (0,07864716 × M) – (0,00762296 × V4M)
                        fejn:
                        
                                    Ŷ
                                 
                                 
                                    =
                                 
                                 
                                    il-perċentwali tal-laħam dgħif stmat f'karkassa;
                                 
                              
                                    F
                                 
                                 
                                    =
                                 
                                 
                                    il-ħxuna tax-xaħam bħala l-irqaq saff fuq il-muskolu msejjaħ gluteus medius (f'millimetri);
                                 
                              
                                    V4F
                                 
                                 
                                    =
                                 
                                 
                                    il-ħxuna medja tax-xaħam tas-saff kollu tal-bejken li jinsab fuq l-erba' vertebri lombari (imsejħin ‘VaF’, ‘VbF’, ‘VcF’ u ‘VdF’ rispettivament) (f'millimetri);
                                 
                              
                                    M
                                 
                                 
                                    =
                                 
                                 
                                    il-ħxuna tal-laħam mit-tarf kranjali tal-muskolu msejjaħ gluteus medius sal-kanal vertebrali (f'millimetri);
                                 
                              
                                    V4M
                                 
                                 
                                    =
                                 
                                 
                                    il-ħxuna medja tal-laħam 'il fuq mill-erba' vertebri lombari (imsejħin ‘VaM’, ‘VbM’, ‘VcM’ u ‘VdM’ rispettivament) (f'millimetri).
                                 
                              Din il-formula għandha tkun valida għall-karkassi li jiżnu bejn 60 u 120 kilogramm (piż tal-karkassa sħuna).”